เนื่องจากครั้งนี้เป็นครั้งแรกที่มาเที่ยวเขาใหญ่ คล้ายๆว่าหลงทางมา 55555
พอตกเย็นเท่านั้น ท้องร้องจริงจัง เริ่มมองหาอาหารสำหรับมื้อค่ำ ก็มาดูๆในวงในนี่แหละ

เจอร้านนี้โดยบังเอิญ ก็ขับรถมาตาม google maps เรื่อยๆ พอเจอร้าน เลี้ยวเข้ามาที่จอดรถด้านหน้าร้าน ปรากฏว่าที่จอดเต็มจ้า เพราะเป็นช่วงพีคของมื้อค่ำพอดี ไม่ทันไร รปภ.รีบวิ่งมาช่วยโบกรถ ว๊าวว ประทับใจแรกเลย 5555555+

พอเดินเข้าไปภายในร้านจะมีหลายโซนนะ โซนห้องแอร์ โซนหลังคาเปิด และโซนใต้หลังคา เราเลือกเป็นโซนใต้หลังคา พนักงานก็มารับออเดอร์และก็แนะนำอาหาร สั่งไปทั้งหมด 5 อย่าง

รายการแรกที่มาเสิร์ฟเลย คือ ไก่ทอดราดซอสมะขาม เมนูนี้เราเล็งตั้งแต่เดินเข้ามาภายในร้านแล้ว เพราะเป็นเมนูแนะนำ และไม่ผิดหวังจริงๆ ไก่ทอดมากรอบนอก นุ่มใน น้ำราดรสชาติกลมกล่อมอร่อยกำลังดีเลย สำหรับค่อนข้างชอบแบบนี้นะ รู้สึกถูกปาก

รายการที่สอง ต้มยำทะเลน้ำข้น รสชาติไม่จัดมาก แต่โดยรวมโอเคค่ะ สำหรับคนที่ไม่ทานเผ็ด เมนูนี้ ทานได้นะคะ ครบรส และ กลมกล่อม ถูกปาก 5555

เมนูถัดมา ไข่เจียวไก่สับ รสชาติทั่วไปนะคะ เสิร์ฟพร้อมกับซอสมะเขือเทศ ทอดมาไม่กรอบมาก และ ไม่อมน้ำมัน จัดอยู่ในเกณฑ์ดี

และต่อมา ผัดผักบุ้งกะปิ เมนูนี้พูดเลยว่าครั้งแรก รสชาติไม่เลวเลยนะ กะปิกลิ่นค่อนข้างแรง ถ้าใครไม่ชอบกะปิ เลี่ยงนะ 55555

สุดท้ายแล้ว ปลาทับทิมทอดสมุนไพร เสิร์ฟคู่กับน้ำจิ้มซีฟู๊ด ตัวปลาก้างค่อนข้างเยอะและไม่ได้กรอบมาก ส่วนน้ำจิ้มเนี่ยรสชาติกระเทียมนำพริกแต่ไม่เผ็ดมาก รสชาติกำลังดีค่ะ

สั่งเพิ่ม ข้าวสวย 1 โถ/น้ำแข็ง 1 ถัง/โค้กลิตร 1 ขวดและน้ำเปล่า 1 ขวด
ค่าเสียหายทั้งหมด 1,005 บาทจ้า